  Туспуктэм: Анжелика Тихонова Майя Бывальцева 20-26 южтолэзь Россиысь тазалыкез утёнъя министерствоен Паласькись висёнъёсты алон арняен ялэмын. Соин валче Удмуртиысь министерство кышкыт паласькись висёнъёслэсь прививка дунтэк пуктыны луэ шуыса тодэ вайтэ. « Туннэ нуналлы ӵапак вакцинаци троссэ паласькись висёнъёсты алонын тужгес пайдаё амал луэ. Со оспа, дифтерия, полиомиелит выллем секыт висёнъёсты вормыны луонлык сётӥз. Россиын вакцинаци Алон прививкаосъя йӧскалык календарья мынэ, со улсын вань прививкаосты дунтэк пукто » Елена Корякина, Удмуртиысь тазаылкез туёнъя министерствоысь вакцинопрофилактикая валтсь внештатной ӧнерчи Удмуртиын улӥсьёс 12 инфекциослэсь алон прививкаос пуктыны быгато, соосты пиналъёслы вордскемзы дырысен 18 аресозь но азьланяз улон ӵоже пукто (В гепатит, пневмококк, полиомиелит, туберкулёз, дифтерия, коклюш, столбняк, гемофильной инфекци, корь, краснуха, паротит, пуэд). Со сяна, котькуд улосвылын эшшо кӧня ке висёнъёсты быръё. Удмуртиын висьыны бадӟым луонлыкъёсын группае пырись муртъёслы 11 инфекциослэсь прививк адунтэк пукто: пневмококк (60 арессэс ортчемъёслы), менингококк (ворсам ужъюртъёсын но интернатъёсын улӥсьёслы), А гепатит А (вутудӟон улэ шедьылӥсь интыосын улӥсьёслы), сибирской язва, бруцеллез, лептоспироз, туляремия (ветеринаръёслы), урмон, лемтэй энцефалит (нюлэскын ужасьёслы), ротавирусной, коронавирусной инфекциос.  Йӧскалык календарья бадӟымъёс дифтерилэсь, столбняклэсь (котькд 10 арлы быдэ), пуэдлэсь, В гепатитлэсь (18-55 арес), гордпужылэсь (18-25 арес), корьлэсь (55 аресозь – висьлымтэ, прививка пуктылымтэ яке со сярысь тодӥсьтэм муртъёс) прививка дунтэк пуктыны быгато. Тодэ вайытом, алигес Удмуртие коронавируслэсь «Спутник V» вакциналэн 5 сюрс дозаез вуиз.  Тегъёс: Удмуртия Тазалык тазалыкезутён прививка  